ming030890/wiki-yue-high-quality huggingface dataset:
史葛·摩利臣

史葛·約翰·摩利臣（英文：Scott John Morrison，1968年5月13號—），係澳洲第30位首相。佢自2007年起做澳洲眾議院嘅議員，代表新南威爾斯州嘅曲選區，佢係一個自由黨員。
莫理遜喺雪梨出世，喺新南威爾士大學度讀過書。喺入議會之前佢做過旅遊，響1998年到2000年做過紐西蘭旅遊體育辦公室嘅阿頭，同埋響2004年到2006年做過澳洲旅遊嘅市場阿頭。佢亦都響2000年到2004年做過新南威爾斯州自由黨嘅州阿頭。莫理遜響2007年澳洲聯邦大選就選入咗。喺2013年澳洲聯邦大選，佢就做咗艾保德政府內閣一員，成為移民及邊境保護大臣。喺嗰陣時佢係負責設置行動主權邊界。響2014年尾，內閣重組之後佢就做咗社會服務大臣。 喺2015年9月，茂琴·譚保取代咗東尼·艾保德做咗首相，莫理遜就做咗財政大臣。響2018年8月，有報導指佢會喺自由黨競逐領袖位置。同彼得·逹頓以及茱莉·庇雪爭。喺嗰陣時彼得·逹頓唔撈嗰陣佢就做埋署理內政大臣。莫理遜響2018年8月24號嬴贏咗黨魁競逐，同一日就宣誓做澳洲嘅第三十位總理。

事件
2020年，中國外交部發言人耿爽23號發言，指澳洲政府提議嘅「獨立調查」係「政治操弄，干擾國際疫情防控合作」。
摩利臣回應中國嘅批評：「我認為內政部長處理得好恰當。澳洲完全有權提出符合我們國家原則同價值觀嘅立場。」
佢說：「我地係個公開透明的國家，喺公共衛生議題方面，我們只會尋求任何遇到呢類情況嘅國家真誠參與。」
摩利臣認為，澳洲針對疫情要求進行徹底同埋誠實調查，一定會獲得廣泛全球支持。
佢話：「我地目的非常簡單，就係關於病毒嘅議題上，我地希望全世界可以更加安全。呢樣係相當真誠嘅抱負，我相信世界上絕大多數人都會認同。」
2022年嘅澳洲國會眾議院選舉，摩利臣所屬嘅自由黨-國家黨聯盟流失21個議席，輸畀由安多尼艾巴尼斯揸弗嘅澳洲工黨。
史葛柏加

史葛柏加（粵拼：si2 got3 paak3 gaa1，英文：Scott Parker，1980年10月13號—）係英倫足球領隊、前足球員，球員時期踢中場。

葳蕤史
呢節要加長。
史蒂維·雷·沃恩

史蒂維·雷·沃恩係一個美國結他手、唱作人、作曲家。
周家蔚

周家蔚（Janet Chow，1983年8月25號—），祖籍寧波，生於香港。佢喺2006年參加香港小姐競選，獲得亞軍同「最上鏡小姐」獎，係無綫電視前藝員，香港商人。現任老公洪金寶個仔洪天明。

簡介
周家蔚父母係寧波人、山東人，佢香港出生至7歲時移民加拿大，馬克維爾高級中學（Markville Secondary School），同埋多倫多大學經濟學系畢業。2006年，參加香港小姐競選贏得亞軍同埋最上鏡小姐獎，再加入無綫電視成為經理人合約藝員，代替香港小姐冠軍陳茵媺出戰波蘭參選《世界小姐選舉》。2007年又參加湖南衞視綜藝節目《舞動奇蹟》第一季。
周婚後淡出娛樂圈，2013至2018年期間更一直停職留薪。2011年7月因酒駕罰4,000蚊兼停牌半年，要上駕駛改進課程。2014年，她開設銅鑼灣皇室堡童裝店，半年後賣盤。後來發展大陸化妝品生意，藝人曹永廉、唐文龍等人有份。2018年10月同無綫電視約滿，全面投身商界。
周峰

周峰（粵拼：zau1 fung1；簡化字：周峰；英文：Jonathan Zhou；1961年—），漢族，中國大陸歌手。1961年喺福建廈門出世。佢嘅代表作有《梨花又開放》、《眼之魅》。1982年去香港簽文志唱片。1980年代，佢憑《夜色闌珊》紅咗。1985年春晚都憑《赤子心》紅咗。1985年6月嘅「神州十大歌星」比賽，佢入咗十大歌行行列。1984年，中國旅遊聲像出版公司幫佢出《眼之魅》嘅專輯。
周峻緯

周峻緯（粵拼：zau1 zeon3 wai5；簡化字：周峻纬；英文：Jacky Zhou；1995年11月16號—），係中國大陸男歌手、演員。佢攞到加拿大麥吉爾大學社會學心理學專業，道格拉斯學院心理研究所研究員。2017年參加《世界聽我說》、《我是演說家第四季》而受關注。2020年喺熱播玄幻古裝劇《琉璃》飾演若玉嘅角色。2020年，為湖南衛視《歌手·當打之年》毛不易嘅音樂合夥人。
周小松

周小松（Chau Siu-chung ，1970年—），係香港建制陣營（勞工界親中派）政治人，勞聯秘書長，依家係立法會議員。

選舉經歷
喺2021年9月，佢成為香港特别行政區選舉委員會勞工界委員。
2022年，佢喺李家超無提政綱嘅情況下，有份提名李家超參與2022年香港行政長官選舉。
周小龍

周小龍（英文：Herbert Chow，1964年1月1號—），係香港童裝品牌Chickeeduck公司行政總裁同百分之百股權持有人。喺香港修例風波期間，佢多次用各種方式參與抗爭運動，被視為泛民主派一員。

工作
1985年，周小龍加入 BBDO 廣告公司，負責唔同零售品牌。
1990年，周小龍喺社交場合認識佢拔萃男書院校友田北辰，之後被對方邀請擔任G2000市場總監。
1993年，商人邢李㷧邀請周小龍加盟 Esprit，擔任亞洲區市場經理。之後亦擔任過韓國同日本區總經理，以及亞太區營運總裁（COO）。
1999年，周小龍喺WHK買咗香港童裝品牌Chickeeduck，為公司行政總裁（CEO），喺2020年買嗮全部股權，成為百分之百股權持有者。依家擁有 13間分店。
另外，周小龍喺2007年創立 The Rink Limited，成為公司行政總裁（CEO）同埋股權持有人。之後，公司亦喺中國大陸發展，分別喺2017年喺重慶、2018年喺長沙同2019年喺成都開設 The Rink 溜冰場，之後喺2020年5月將The Rink出售。

生活同政治參與
2020年7月6號，周小龍宣佈參選2020年香港立法會選舉，競逐傳統功能組別嘅體育、演藝、文化及出版界
2012年，周小龍開始積極參與香港網球運動發展工作，喺香港網球總會職銜包括：
2012年：香港網球總會運動員發展主席
2013年：香港網球總會賽事發展主席
2014年：香港網球總會主席
周小龍喺2014年擔任香港網球總會主席期間，更加代表香港政府引入香港網球公開賽。
2020年7月6號，周小龍宣佈參選2020年香港立法會選舉，競逐傳統功能組別嘅體育、演藝、文化及出版界功能界別。周小龍係選舉宣佈延期前唯一一個泛民主派獲選舉主任確認提名嘅候選人，但係第三波肺炎疫情爆發，選舉褪遲一年。

國安處聲稱佢涉嫌違反《香港國安法》
2021年5月6號，周小龍喺荃灣嘅 Chickeeduck分店畀警方國安處人員以涉嫌違反《香港國安法》為由搜證超過一個鐘。事後周小龍表示，警員手持搜查令，喺未有解釋理由下搜查店舖。警方喺搜查過程入面無檢走舖頭任何物品，當周小龍向警員詢問「無嘢搵到係咪即係無事」同埋聽日可唔可以繼續營業等，警員就話「我唔需要答你」。周小龍又話，警員警告佢以後若果再有違反香港國家安全法物品，警方會保留追究權利。佢又質疑警方嘅做法係白色恐怖，又指以佢理解自己並無犯法，可以繼續做生意，又話「白色恐怖當佢無到，我唔驚呀」，之後會繼續營業，但就搞到Chickeeduck喺2021年11月撤出香港市場。
周展圖

周展圖，綽號「布魯圖」，香港親中派運輸界人士，資深的士司機，港九新界的士司機總會副主席，亦係的士從業員總會嘅資深會員。喺2014年因為公開反對佔領中環行動，引起一啲媒體嘅關注。

政治立場同活動
佢係香港親中派嘅成員，曾經形容爭取民主嘅香港反送中運動為暴力亂局同黑暴。佢又支持所謂愛國者治港，同埋北京未經諮詢或香港人同意，強行落實大幅度削減立法會直選議席比例嘅所謂完善選舉制度。
另外，喺佔領中環運動期間，佢因為喺尖沙嘴撐警集會中襲擊記者被捕。佔領中環運動被清場後，佢亦曾經入稟法院向佔中三子等人索償，但未能成功。
喺2015年初，佢曾經去信立法會就行政長官普選辦法發表意見，當中明確支持北京未經諮詢或香港人同意，強行訂立嘅831決定，又反對擴大選舉委員會選民嘅基礎。
佢又曾經喺在2017年習近平訪港期間跟蹤社民連成員，對佢哋作出滋擾。
去到2024年，佢又發起針對Uber司機嘅放蛇活動，但之後被所屬嘅的士從業員總會劃清界線。
周寧

周寧係中國福建寧德一縣，面積1047平方公里，人口20萬。
周小燕

周小燕（粵拼：zau1 siu2 jin3，1917年8月17號—2016年3月4號）係中國大陸嘅音樂家同教育家，湖北武漢人。1956年加入中國共產黨。上海音樂學院終身教授，中國花腔女高音歌唱家、聲樂教育家。佢係1937年劉雪庵作曲、潘子農作詞抗日歌曲《長城謠》原唱。

生平
1935年入上海國立音樂專科學校（而家嘅上海音樂學院），抗日戰爭爆發後於1938年留學法國，二戰期間被困喺巴黎；1945年喺巴黎國立大歌劇院登台；1947年5月同作曲家亞歷山大·齊爾品（Aleksandr Cherepnin）嘅妻子鋼琴家李獻敏喺第二屆布拉格之春音樂會上登台演唱齊爾品同一啲中國作曲家嘅藝術歌曲。同年返回國立音樂院任教；文革後出任上海音樂學院副院長，1988年5月建立周小燕歌劇藝術中心並出任藝術總監；被認為係中國美聲聲樂嘅權威。比較著名嘅學生有廖昌永、張建一、高曼華。2016年3月4號凌晨12點32分，喺上海瑞金醫院去世，告别儀式於3月10號上午喺上海市龍華殯儀館大廳舉行。
北亞

北亞（粵拼：bak1 aa3），係亞洲嘅一個分區，通常指俄羅斯嘅亞洲部份，即係烏拉山脈以東一路去到太平洋，包括西伯利亞同外滿洲等地。
北乾巴魯

北乾巴魯（Pekanbaru）係印尼嘅一座城，亦係廖內嘅首府，人口有109萬。
北京三環路

（簡化字：北京三环路）係中國北京其一嘅環綫快速路，分有東、南、西、北四種道路，另外嗰四種三環路當中，其中東三同西三亦細分成南、中、北三條，而南三同北三亦細分成西、中、東三條。分別喺朝陽區、海淀區同埋豐臺區入面。
喺北京當地，街坊習慣將三環及佢周邊嗌成有錢佬嘅聚集地，附近多數都係有錢佬起啲建築為主。尤其喺東環一帶，都屬高樓大廈啲寫字樓地方。

概要
全長48.3km，全程都係高架路，6～8車道。有50個出入口。
北京二環路

（簡化字：北京二环路）係中國北京其一嘅環綫快速路，分有東、南、西、北四種道路，另外嗰四種二環路當中，其中東二同西二亦細分成南、中、北三條，而南二同北二亦細分成西、中、東三條。分別喺西城區、東城區同埋豐臺區入面。
喺北京當地，街坊習慣將二環及佢範圍入面嗌成政府部門嘅聚集地，但入面啲人家多半數都係機關部門人士同佢啲高幹子弟、及有錢佬嘅聚集地。

概要
全長32.7km，全程都係高架路，6～8車道。有40個出入口。
北井佑季

北井佑季（1990年1月27號—）係日本足球員，司職中場，效力富山勝利。
司徒家成

司徒家成，香港親中派政治人物兼航運交通界人士。

選舉經歷
喺2021年9月，佢當選成為香港特别行政區選舉委員會航運交通界委員。之後佢喺李家超無提政綱嘅情況下，有份提名李家超參與2022年香港行政長官選舉。
司寇氏

司寇（粵拼：si1 kau3）係唐人姓氏，喺《百家姓》裏頭排第442位，依家經已冇乜人用。
呢篇司寇氏係同姓氏有關嘅楔位文章，重未寫完嘅。麻煩你幫手充實佢。
司徒

司徒係中國上古官名。西周始置，嗰時嘅司徒細過三公，同六卿一樣咁大，司徒同司馬、司空、司士、司寇加埋叫五官，金文好多時係寫做司土，即係管土管地、同人口嘅官，同之後嘅戶部尚書差唔多。到咗西漢末年，丞相改叫大司徒，同大司馬、大司空並稱三公。東漢將大司徒簡化做司徒，同太尉(原大司馬)、司空(原大司空)並稱三公。東漢嘅司徒冇乜權力，權力主要喺內朝嘅尚書嗰度。之後司徒變成咗一個虛銜，冇任何權力。
司徒亦係唐人嘅姓氏，就係源自呢個官名喇。
司徒安

司徒安，香港資深電影界人士，曾經攞過香港電影金像獎專業精神獎。
司寧星

司寧星（Irene），即係小行星14，係太陽系小行星帶嘅一粒小行星，喺1851年5月19號發現。
司尼

司尼（粵拼：si1 nei4；法文：Cinais，法文讀音：[sinɛ]）係法國安德爾-盧華爾大區西邊嘅一個城鎮。
司徒夾帶

司徒夾帶係Umovie嘅虛擬人物，由媒體製作公司老闆陳學鳴（1982年7月15號－）同模特兒岑紫生飾演呢個角色。其後陸續推出唔同主題嘅短片，例如：偷食總司令、放學DSE、讀新聞等。有時重會有模特兒或名人參與客串演出。例如：王維基、黃美琪等。

人物介紹
佢個名係出自「夾帶私逃」一詞，加上佢個造型，實為影射玄學家司徒法正。司徒夾帶佢喺UMOVIE嘅短片中出現。

歷史
佢最早出現喺2007年嘅《搵鬼訊》第一輯：招魂飯局，角色叫做黃兒嬉。佢喺2009年嘅搵鬼訊先改名叫做司徒夾帶。
司徒亮

司徒亮，香港親中派政治人物兼回教界人士。

選舉經歷
佢喺2016年成為咗香港特别行政區選舉委員會宗教界委員，之後提名咗林鄭月娥參與2017年香港行政長官選舉。
喺2021年9月，佢再次成為選委。之後佢喺李家超無提政綱嘅情況下，有份提名李家超參與2022年香港行政長官選舉。
司徒偉

司徒偉，香港親中派政治人，香港再出發大聯盟發起人之一。
史詩

呢塊公元前 7 世紀左右嘅泥板，記載咗《吉加美士史詩》－世上第一首 epic。
史詩（英文：epic poetry，或者就噉叫 epic，可以借入粵語做粵拼：ep1 pik4）係長篇敘事詩，講嘅多數都係史事，混雜住民間傳說，主講英雄人物嘅故仔。出名作品包括古希臘詩人荷馬嘅《伊利亞德》同《奧德修記》。

基本定義
睇埋：敘事詩、英雄同英雄旅程
2022 年嘅不列顛百科全書係噉樣描述 epic（史詩）呢種文學體裁嘅：
「
粵文翻譯：史詩，（係）長嘅敘事詩，記載英雄事跡，雖然隻字亦有畀人攞嚟指長篇小說（啲例子省略咗）同電影（啲例子省略咗）。响文學應用當中，呢隻字包括口傳同文字寫低嘅作品。口傳史詩嘅代表性例子有荷馬嘅《伊利亞德》同《奧德修記》。

」
根據呢種睇法，史詩嘅定義特徵係：
係種長嘅敘事詩（指講故仔嘅詩）；
以一位英雄做主角講佢嘅事跡，會講呢位英雄人物面對龐大嘅危險同埋通過艱辛嘅考驗，途中展現超乎常人嘅聰明才智、膽量或者體能。
响英文圈嘅文學傳統裏面，史詩起碼有得追溯到去古羅馬同古希臘。呢樣嘢亦都反映咗响語言度：廿一世紀初英文嘅 epic 呢隻字，據講係嚟自拉丁文（古羅馬嘅語言）字 epicus 嘅，而呢隻字本身就係嚟自希臘文 epikos－呢隻字响希臘文入面係泛指故仔或者詩噉嘅意思，尤其係講英雄人物嘅故仔同詩。
史記

《史記》，原名《太史公書》，係由西漢史官司馬遷寫嘅史書，記載由黃帝到漢武帝太初年間一共三千幾年歷史，係廿四史之首。
史譚

史譚（Jackob Stam，1972年7月17號—）係荷蘭一退咗役嘅足球員，司職中堅或者右閘。
史詩電影

史詩電影（粵拼：si2 si1 din6 jing2，Epic film）係一種電影類型，通常指啲規模宏大、壯觀，常常用古典文學做基礎，用嚟描述一個古代英雄生平嘅電影。
史蒂芬妮賴絲

史蒂芬妮賴絲（英文：Stephanie Rice，1988年6月17號—）係澳洲女泳手，布里斯本出世，主要游個人四式、自由式、蝶式，曾經喺2008年北京奧運打破200米女子個人四式世界紀錄，兼第二次打破400米女子個人四式世界紀錄。佢喺2014年退役。
史蒂芬·羅曼

史蒂芬·羅曼（英文：Steven Roman）係一位數學家，加州州立大學富勒頓分校榮休教授，爾灣加州大學訪問教授。佢係暗影運算（umbral calculus）嘅發明人之一，佢寫咗大約40本有關數學或者電腦科學嘅書。
史蒂芬·福斯特

史蒂芬·福斯特（英文：Stephen Collins Foster，1826年7月4號—1864年1月13號）係一個好出名嘅美國民謠作曲家。
北安

北安（粵拼：bak1 on1）係中國黑龍江省黑河一市，舊時係黑龍江省省會。
北奧塞梯-阿蘭

北奧塞梯-阿蘭共和國係俄羅斯西南面嘅一個自治共和國，屬北高加索聯邦管區，首府弗拉季高加索。
北奧塞梯一阿蘭響幾千年前就有人住，呢度受西南亞文明同埋東南歐文明影響，1809年由沙俄完全管治。
北太平洋露脊鯨

北太平洋露脊鯨（學名：Eubalaena japonica）係種露脊鯨，亦係家陣已經瀕危嘅鯨魚‎，只係得返100到300隻喺北太平洋。
北婆羅洲自治日

北婆羅洲自治日（粵拼：bak1 po4 lo4 jau1 ji6 ji6 yat6，馬來話：Hari Pemerintahan Sendiri Borneo Utara，英文：North Borneo Self-government Day）係一個慶祝馬來西亞沙巴州獲得自治嘅節日，日期訂喺每年嘅8月31號。由2012年開始，由於馬來西亞獨立日未能反映沙巴嘅歷史，所以北婆羅洲自治日逐漸獲得沙巴州政府同民眾重視。
雖然北婆羅洲自治日亦被叫做「獨立日」，但係嚴格嚟講並唔正確，因為直至馬來西亞成立為止之前，英國有關北婆羅洲自治嘅立法並無令到北婆羅洲獨立。2018年，婆羅洲遺產基金會（Borneo Heritage Foundation）曾經呼籲州政府將「沙巴日」訂為州嘅法定假期。

背景
喺第二次世界大戰之後，北婆羅洲成為英國軍事管制區。其後北婆羅洲渣打公司因為重建北婆羅洲嘅成本高昂而出現財政困難。北婆羅洲喺1946年成為直轄殖民地，而重建北婆羅洲嘅任務亦由直轄殖民地政府接手，首任直轄殖民地總督愛德華·特懷寧（Edward Twining）喺1949年5月5號上任。之後雷夫·霍恩（Ralph Hone）、羅蘭·特恩布爾（Roland Turnbull）先後接任總督，繼續北婆羅洲嘅重建工作，直至末任直轄殖民地總督顧德任內卒之完成。喺所有重建計劃完成之後，直轄殖民地政府決定喺1963年8月31號畀北婆羅洲自治權。同年9月16號，北婆羅洲以「沙巴」嘅名義，同馬來亞、砂拉越以及新加坡合組成馬來西亞。

同馬來西亞獨立日嘅關連
每年嘅8月31號係北婆羅洲自治日，而嗰日亦係慶祝1957年馬來亞聯合邦脫離英國殖民統治獨立嘅馬來亞獨立日。所以，婆羅洲遺產基金會同沙巴州民主行動黨都表示佢哋會慶祝「沙巴獨立日」而唔係馬來西亞獨立日。
2015年，聯邦通訊及多媒體部長阿末沙比里宣佈獨立日將唔會再提及馬來亞嘅獨立週年，以避免沙巴同砂拉越嘅民眾因為提及馬來亞嘅獨立週年而覺得被孤立。但係，砂拉越土地發展部長詹姆斯馬星（James Masing）回應阿末沙比里嘅建議時表示，9月16號嘅馬來西亞日先係國家團結嘅拉力點。佢亦指：「8月31號係馬來亞同沙巴嘅獨立日，但唔係砂拉越嘅獨立日。馬來亞同沙巴可以喺8月31號慶祝佢哋嘅獨立日。而如果我哋獲邀，我哋亦可以喺當地參與佢哋嘅慶祝活動。我哋必須糾正錯誤」。
吸血鬼達人

《吸血鬼達人》係OS兔仔貓同莉莉周首度合作嘅香港漫畫作品，喺香港天下出版社出嘅COMIC FANS月刊連載，2007年8月號開始登。
呢篇係同香港文化、康樂或運動有關嘅楔位文章。你可以透過編輯或修訂增加佢嘅內容。
吸附

吸附模形。分子任意分佈成多層，有多有少。
活性炭為吸附劑
吸附，物理現象一種，話物體表面，流體濃度會增加。無論氣體、液體、定固體溶咗，佢哋啲原子、離子定分子，黐住物體表面。個現象同吸收唔同，吸收會穿過表面，而吸附就唔穿唔過，祗停喺表面。不過，吸收之前，好多時會吸附咗先。
受附嘅嘢就叫吸附劑，附喺上面嘅嘢就叫吸附質。
同表面張力一樣，都係表面能作怪。物料表面，當中原子同原子之間，鍵能完全滿足，就唔會有吸附。然而，一但唔能滿足，就會吸引其他啲。祇爭少少能量，就有物理吸附，一般祇涉及范德華力，會容易啲甩。爭得多，就有化學吸附，會生成共價鍵，就好難甩。亦有話靜電吸引。催化劑、活性炭之類，就同吸附有關。
吹波糖

吹波糖，或者叫吹波膠，係一種可以吹波嘅香口膠。吹波糖有好多色水同口味，最常見嘅味係用冬青、雲呢拿同山扁豆整。吹波糖嘅黐力比普通香口膠高，如果唔係吹出嚟嘅波就好易爆。
吸血鬼數

吸血鬼數係一種傅利曼數。
吸血鬼數係一列可以拆成兩個共包含原來所有數字一半嘅數乘埋，而且兩個數嘅個位數唔可以都係零。例如「1260」，佢可以折成「21」同「60」，四個數字「1」「2」「6」「0」全部用嗮之餘，位數又係原來一半，所以佢就係吸血鬼數喇。而我哋會叫「21」同「60」做「尖牙」，所以「1260」係吸血鬼數；再例如「6745」，佢可以折成「71」同「95」，但冇用到「6」同「4」，所以佢就唔係吸血鬼數喇。
點解兩個個數最尾個數唔可以都係零？因為如果可以，個數列就會好無聊。因為「126,000」可以折成「210」同「600」，而「12,600,000」又可以折成「2100」同「6000」。呢個規律可以無限重複。加咗呢嗰規之後，吸血鬼數就可能可以畀人證明佢可唔可以有無限個吸血鬼數喇。

定義
設有個數字嘅自然數：
當係一個吸血鬼數，且僅當存在兩個有個數字嘅自然數同：
以至。
入面嘅同唔可以一齊係零，而同 嘅串接嘅係 嘅組合。
咁樣，同就叫係嘅「尖牙」。

尖牙
一個吸血鬼數當然可以有好多對「尖牙」，好似：有兩對「尖牙」嘅「125460」有「204」同「615」一對「尖牙」，又有「246」同「510」第二對「尖牙」。
三對「尖牙」嘅例子就有「13078260」，分別係「1620 × 8073」同「1863 × 7020」同「2070 × 6318」。
四對「尖牙」嘅例子就有「16758243290880」，分別係「1982736 × 8452080」同「2123856 × 7890480」同「2751840 × 6089832」同「2817360 × 5948208」。
五對「尖牙」嘅例子就有「24959017348650」，分別係「2947050 × 8469153」同「2949705 × 8461530」同「4125870 × 6049395」同「4129587 × 6043950」同「4230765 × 5899410」。

統計
可見吸血鬼數可能或會隨數值越大而更多。

歷史
1994年柯利弗德·皮寇弗喺Usenet社群sci.math第一次提出之後，佢就將吸血鬼數寫入咗佢本書Keys to Infinity第30章。

變體
偽吸血鬼數同一般吸血鬼數唔同喺佢係「尖牙」冇強制係原來一半位數。而佢都係一種傅利曼數。
2002年Carlos Rivera定義咗質吸血鬼數：佢嘅「尖牙」就係質因子嘅吸血鬼數，例如「117067」同「124483」同「146137」同「371893」同「536539」。
吹水同鄉會

《吹水同鄉會》（英文：Say What?）係香港電視廣播有限公司製作嘅清談節目，全節目共12集，由葛民輝主持，每集會搵唔同娛樂名人傾社會現象。呢個節目由2011年5月8號到7月24號逢禮拜日晚22:00-23:00喺翡翠台、高清翡翠台播。

節目調動
2011年5月29日：由於21:00-22:30播《華麗明星賽 絕地反擊戰》，呢個節目改做22:30-23:45播。
吹波機

吹波機係種專門用嚟驗測人嘅血入面酒精含量嘅機，用家吹啖氣入去就曉計，多數係交通警用嚟捉酒後揸車。
吹夢的巨人

《吹夢的巨人》（粵拼：ceoi1 mung6 dik1 geoi6 jan4，英文：The BFG）係套喺2016年上畫嘅美國冒險片，主角係馬克懷倫斯。
博士論文

博士論文（英文：doctoral thesis，北美叫 doctoral dissertation）係學位論文嘅一種，專為博士學位課程畢業而寫。相比起學士同碩士嘅論文，博士論文嘅權威性會高好多，學術期刊亦都願意刊登出嚟。

概論
睇埋：研究
一篇博士論文會幾長，以英文計，閒閒哋萬零二萬字咁長，通常都係由一位讀緊博士學位嘅學生寫，喺篇文入面講吓自己喺讀個學位嘅過程當中學到啲乜。
論文正路會分若干個章節，第一個章節會係文獻綜述講吓自己研究緊嗰個課題大致上嘅情況係點，跟住嗰啲章節就可能講自己做過嘅實驗或者觀察，以及係呢啲實驗觀察得到咩結果，最後仲有個章節做總結。論文通常係臨尾先至寫同交嘅，而間院校嘅人員睇咗個學生篇論文覺得滿意，就會俾佢畢業。
博奈爾島

博奈爾島響加勒比海、委內瑞拉海邊對出，係荷蘭嘅ABC群島之一。面積288平方公里，人口10791（2001年計）；側跟嘅小博奈爾島面積6平方公里，無人住。
博山區

博山區係中國山東淄博一個市轄區，總面積682平方公里，人口47萬。
博帕爾

博帕爾（Bhopal）係印度中央邦首府，人口113萬。
博川郡

博川郡（韓文：박천군／博川郡 Pakchŏn gun */?）係朝鮮民主主義人民共和國平安北道一郡。
博士堡

博士堡（英文：Borough of Broxbourne）係英國一個非都市區，屬於赫福郡，人口約96,200。
博巴森羅斯希爾

博巴森羅斯希爾，簡稱羅斯希爾，係毛厘士一座城，威廉平原區首府，人口10萬。
博多區

博多區（粵音：bok3 do1 keoi1）係福岡縣福岡市七個市轄區之一。
博多係福岡縣廳嘅所在，亦係福岡嘅交通中心，博多站、博多港、福岡機場都喺呢度。另外九州嘅交通大動脈國道3號穿過博多，所以佢係福岡市同其他地方、乃至同外國交流嘅交通樞紐。

地理
喺地圖上望，博多大概係福岡市嘅東部地方，個樣係西北東南走向嘅長長伸出嘅區域。西北面同中央區隔住條那珂川，正西面同南區隔住那珂川同鹿兒島本綫。北面係東區，東面係志免町，東南面係大野城市，西南面係春日市。
西北邊係臨博多灣嘅港灣地區，係博多港嘅核心。喺博多埠頭有去壹崎島、對馬島、五島、玄界島嘅波音929渡輪航班。西北部地方就係舊時嘅港市、商業重鎮「博多」，係比得上天神嘅福岡商業旺地。那珂川同博多川之間嘅地方叫做「中洲」，係九州第一嘅歡樂街。市區東南部就係博多站。博多站週邊係辦公樓、酒店林立嘅商業區。

行政
佢係福岡縣廳駐地，喺眾議院總選舉區中屬福岡縣第一區。

史
1972年4月1號，喺福岡市升為政令指定都市嘅時候同時設區。佢係當時福岡市咁多個區當中唯一保留咗當地固有地名嘅區。
同情心

同情心（Sympathy），亦叫同情，係情感嘅一種，當見到對方有困難嗰陣，表現體會同理解嘅感受。
同志電影

同志電影或者同志片係指以同性戀或者LGBT文化（即係基、叻士、雙性戀、跨性別同埋相關題材）做主題嘅電影類型。
雖然同志電影一般都係屬於愛情電影類型，但係都有一部分作品分類到其他類型，例如喜劇電影、情色電影、驚悚電影等。
同性戀親友會

同性戀親友會（英文：PFLAG China）係中國一個亦係第一個同志組織，2008年喺廣州市由胡志軍同吳幼堅成立。

全國大會
同性戀親友會每年都會搞一個全國大會，畀班會員互相交流同埋教班同性戀接受自己，畀佢哋有返一個有尊嚴、唔畀人岐視嘅環境。
同情角色

同情角色（粵拼：tung4 cing4 gok3 sik1；英文：sympathetic character）係指一個故仔當中讀者觀眾會認同、覺得想支持嘅角色。
同慶

呢份表表示兩個同慶年號對應嘅西曆同干支。註：爲咗方便排表，越南同慶年號嘅乙酉年冇列喺表中，佢對應嘅西曆係1885年、干支係乙酉。
南崗區

南崗區（粵拼：naam4 gong1 keoi1）係中華人民共和國黑龍江省哈爾濱市嘅市轄區。總面積182.9km²，市區面積73km²。人口134萬（2013年），佔哈爾濱市區人口四分一。郵編150000。區府駐大成街50號。

史
南崗嘅舊名叫秦家崗，來源於當年哈爾濱站附近一個秦姓工人。原來指嘅地方係馬家溝河以北、中東鐵路以南嘅山陵帶，呢片山陵係松花江南岸嘅一級臺地，係哈爾濱市區地勢最高嘅地方，海拔約181.2-123.2米，所以叫做「南崗」。
清代時呢處係阿勒楚喀副都統嘅轄地。1898年，中東鐵路鋪到來呢度，當地開始形成街區，人稱新市街。
1907年，新市街（大直街、哈爾濱火車站週邊）、鐵路沿綫附屬地、王崗鎮啲村劃入哈爾濱市區範圍，受俄人嘅哈爾濱自治公議會管轄。
1926年民國政府解散公議會、驅除俄人統治勢力，將公議會嘅轄地（埠頭區、新市街）變做哈爾濱特別市。
1938年7月1號，新市街、馬家溝河以北地方設南崗區，馬家溝河以南設「馬家區」。
1949年10月，馬家區併入南崗區。
1958年11月，濱江區解體出一部分畀南崗；1963年3月恢復濱江區；1972年8月又解散濱江區畀南崗。

政區
南崗區轄18條街道、1個鎮、1個民族鄉、2個單位。
街道：花園街道、奮鬥路街道、革新街道、文化街道、大成街道、蘆家街道、榮市街道、燎原街道、松花江街道、曲綫街道、通達街道、七政街道、和興路街道、哈西街道、保健路街道、先鋒路街道、新春街道、躍進街道
鎮：王崗鎮
民族鄉：紅旗滿族鄉
單位：紅旗農場、南崗區農墾
南崗站

南崗站 (廣州地鐵)：廣州地鐵13號綫嘅車站。
南崗站 (廣深鐵路)：廣深鐵路一貨運站。
南崗站 (合肥軌道交通)：合肥軌道交通2號綫嘅車站。
南崗站 (夾孟鐵路)：夾孟鐵路一客運站。
南崗河

南崗河（粵拼：naam4 gong1 ho4）係中國廣東廣州一河，喺黃埔區，北邊從蘿崗木漒村嘅木漒水庫開始，一隻向南流到新塘近南崗碼頭嘅東江口。

概況
全長26.31km，流域面積125km²，最先喺木漒村木漒水庫開始，先經過金坑村，經過東二環高速同廣惠高速交界、科學城中學同玉喦中學之間嘅蘿崗濕地。去到香雪城後再轉向東南，跟住開泰大道一直行，經過義務植樹公園西南角同暨南大學核研院產學研基地、蘿崗水質淨化管理中心，再穿過廣深高速橋底入去開發區東區，去到廣東省建築科學研究院生產研發大樓西南角附近之後轉東南偏南方向，跟住開創大道行，經過廣園快速路同九廣鐵路、黃埔東路同廣深大道西嘅交界。最後喺廣深沿江高速嘅西邊一直行，去到南崗碼頭附近入東江。
南島人

南島人（Austronesian peoples）係指用南島語系嘅各個族群嘅統稱，主要分佈喺印度洋同太平洋嘅島，包括東南亞諸島、密克羅尼西亞、美拉尼西亞同波利尼西亞，西起馬達加斯加，東到復活節島，北起臺灣（臺灣原住民），南到紐西蘭。普遍相信東南沿海係起源地，然後先民藉由臺灣渡海到其他島。
南島原

南島原係日本長崎縣一市，人口有5萬。
維基同享有多媒體嘅嘢：Minamishimabara, Nagasaki
喺開放街圖（Open Street Map）嘅南島原地圖。
南崗

南崗區，中國黑龍江省哈爾濱市嘅市轄區。
南崗街道，幾處。
南崗鄉，中國江蘇省連雲港市灌雲縣嘅鄉。
南崗鎮，中國安徽省合肥市蜀山區嘅鎮。
南崗地區，臺灣南投縣南投市嘅分區，主要係南崗工業區嘅範圍。
南崗站，幾處。
南崗村，幾處。
南島語系

南島語系（英文：Austronesian languages）係世界上其中一個主要語系，包括大約1300種語言，主要由南島民族所使用嘅語言。主要分佈喺南太平洋群島，包括臺灣、海南島、越南南部、菲律賓、馬來群島，東達南太平洋東部嘅復活節島，西達東非洲外海嘅馬達加斯加島，南抵紐西蘭，跨越東南亞、東亞、非洲、大洋洲。夾埋超過3.5億人用。

主要分佈區域
所謂「南島」（Austronesia），係喺1899年由學者Wilhelm Schmidt由拉丁文字嘅字根「auster」同希臘文「nêsos」所合組而成，前者係南風噉解，後者係指島，所以日本人創造和製漢語「南島」嚟對應「Austronesia」，而中文喺近代沿用咗呢個譯名。
使用南島語系嘅區域包括臺灣、海南、菲律賓、馬來西亞、新加坡、印尼、馬達加斯加、新畿內亞、紐西蘭、夏威夷、密克羅尼西亞、美拉尼西亞、波利尼西亞等各地島嶼，加上馬來半島嘅馬來文、中南半島上嘅越南（古占婆領土）占語同埋泰國嘅莫肯語（英文：Moken language）同埋莫克倫語（英文：Moklen language）。北起臺灣，南抵紐西蘭，西至馬達加斯加，東至智利復活節島。
南島語系分佈區域好大，語言數目亦好多，根據《民族語》世界語言資料庫資料，佢總數有1262種之多（Ethnologue: Languages of the World 2004）。
由於移民同近代帝國主義殖民，喺劃分為南島語系嘅區域入面，部分島上亦有使用非南島語族嘅語言。例如臺灣，除咗有隸屬於南島語族嘅原住民族族語以外，由於17同18世紀時，嚟自大明帝國、大清帝國嘅移民而同時存在住唔同漢語，包括閩南話（而家嘅臺灣話）同客家話（臺灣客家話）。台灣喺19世紀末至20世紀中期嘅台灣日治時期則以日文為官方語言；第二次世界大戰後時期，中華民國政府統一使用中華民國國語）。
其他國家，包括菲律賓相繼畀西班牙同美國統治、夏威夷畀美國統治、紐西蘭畀英國統治、印尼畀荷蘭統治、馬來西亞畀英國統治、越南同埋柬埔寨畀法國統治等，殖民地語言作為母語對依家嘅語言系統做成唔同程度影響。
四院制

四院制（英文：Tetracameralism），即係由四個議院組成嘅議會，同而家常見嘅一院制同兩院制相比，三院制同四院制係非常罕見。

歷史
中世紀時候嘅斯堪的納維亞議會（Riksdag of the Estates），就有四個議院，分別由靈（教士）、俗（貴族）、城（城市嘅市民）、鄉（鄉村嘅農民）四界組成。瑞典國會同埋芬蘭國會維持四院制嘅時間最長，四個議院係各自獨立運作。
瑞典國會維持四院制直到1866年，隨即改為兩院制，並喺1970年進一步改做一院制。
法國歷史上都曾經有過四院制。1800年，通過霧月政變上台嘅拿破崙制定「共和八年憲法」，規定立法權分屬參政院、保民院、立法院、元老院四個院，但係四院形同虛設，所有嘢都係由第一執政，即係拿破崙話事。
芬蘭作為俄羅斯帝國嘅一部分，直到1906年之前都維持四院制議會。隨後就被普選、現代化嘅一院制國會取代。
四開空鉛

四開空鉛（英文：4 to em space，通常叫 middle space，簡稱 mid space；統一碼：U+2005）係空格一種，以前活板印刷時代係一種叫空鉛嘅實體字粒，闊度係四分一正方。
喺活板印刷，四開空鉛係用嚟做齊行操作嘅常用空鉛之一，其他常用嘅係薄空鉛、厚空鉛同半方空鉛。
四面佛

四面佛，又叫四面神，係泰國嘅神，原型係印度教嘅梵天。佢唔止受泰國人歡迎，好多華人都去拜佢。
四部和音

四部和音（英文：four-part harmony）係一種將音樂寫到有四個聲部嘅方法，寫出嚟嘅音樂會適合四把人聲或者四件樂器一齊演繹。四部和音嘅理論基礎係和弦，但係喺和弦配置會顧及所謂聲部進行（voice leading），令四個聲部聽落有獨立聲部嘅感覺；另外亦有對實際需要嘅考慮，例如每個聲部用嘅音符一定要乎合嗰部嘅正常音域，或者避免某啲難唱嘅音程。
三和弦只有三個音，所以四部和音如果用三和弦，就一定會用到重複音，即係將和弦入面嘅其中一個音值重複一次；不過做和音未必要做四部，亦有三部和音。
四部曲

四部曲（Quartet），又叫四重奏，係指由四個部份組成嘅樂曲。
古利亞親王國

古利亞親王國（格魯吉亞話：გურიის სამთავრო, Guriis samtavro）係格魯吉亞史上嘅一個政權。喺黑海同小高加索山脈之間，喺1460年代至1829年間由廿一位古利亞王室成員以今日格魯吉亞西南部嘅古利亞州為中心統治。親王國喺統一嘅格魯吉亞王國嘅解體過程中崛起，佢同鄰近嘅格魯吉亞諸邦同鄂圖曼帝國發生衝突，令領土時有變更。直到1829年俾俄羅斯帝國吞併前，佢一直有多多少少嘅自主權。
古利姆奧祖亞

古利姆奧祖亞（西班牙文：Francisco Guillermo Ochoa Magaña，1985年7月13號—）係墨西哥男足球員，身高183厘米，重78千克，司職足球守門員，2004年出道。喺大中華地區，球迷覺得奧祖亞同香港演員吳鎮宇好似樣，所以佢又有個花名叫做「墨西哥吳鎮宇」或者「墨西哥Sam哥」。

葳蕤史
呢節要加長。
亞美利加
墨西哥錦標賽：秋季聯賽 2005年
墨西哥錦標賽：Campeón De Campeones (墨西哥超級杯) 2005年
中北美洲及加勒比海足球冠軍聯賽：2006年
國家隊
美洲金盃冠軍：2009年 2011年 2015年 2019年
古利亞

古利亞（英文：James Spencer "Jim" Courier, Jr.，1970年8月17號—）係美國前職業男網球員，喺佛羅里達州Sanford出世。佢身高185厘米（6'1"），體重83公斤（182磅）。

球員生涯
古利亞係右手揸拍，1988年轉打職業賽，2000年退休。總括成個球員生涯嘅戰績係506勝237負（單打）同埋124勝97負（雙打）。
佢係最後生而可以打入晒所有網球四大滿貫賽事單打決賽嘅男網球手，呢個紀錄係喺佢22歲另11個月嗰陣時做出嘅。
古利奈人西門

古利奈人西門（粵拼：gu2 lei6 noi6 jan4 sai1 mun4，英文：Simon of Cyrene），天主教譯基勒乃人西滿，係根據《聖經》記載，喺耶穌孭住十字架前往受刑途中，畀羅馬士兵強迫幫耶穌孭十字架嘅人。

背景
古利奈係位於非洲北端嘅古城，今日利比亞東部靠近沙哈特（Shahhat）村。嗰度曾經係希臘時代一個繁榮嘅城邦，以盛產羅盤草等指南菊屬嘅藥用植物聞名；後嚟被托勒密王朝統治，直到公元前74年成為羅馬帝國下嘅行省。嗰度當地有哲學院，被譽為「非洲嘅雅典」。兩約期間開始有大量嘅猶太人移居古利奈，直到使徒時代嗰度仍有上萬猶太人居住，甚至有猶太人嘅會堂。呢位西門就係嚟自嗰度，根據佢嘅名就知道佢係猶太人。
古利奈人西門喺《聖經》中第一次亦係唯一一次出場，就係耶穌被釘十字架之前前往各各他嘅路上，而嗰度亦係佢一生中唯一一次同耶穌相逢嘅嘅時候，以代耶穌孭十字架嘅身分出現喺耶路撒冷。三卷《福音書》都有提到佢。當時喺巡撫彼拉多手下嘅羅馬兵丁喺衙門帶住耶穌出去準備到髑髏地釘十字架。按照當時嘅條例，被判死刑嘅犯人要親自孭十字架前往刑場。但係當時嘅耶穌可能已經非常虛弱，由於前一晚都冇瞓被審問、又俾人鞭打直到早上，耶穌已經冇力孭起笨重嘅木頭行走，因此需要其他人代佢孭十字架。

聖經記載
佢哋出去嘅時候，遇見一個古利奈人，名叫西門，就強迫佢同去，孭起耶穌嘅十字架。《馬太福音27:32》
一個古利奈人西門，就係亞力山大同魯孚嘅爸爸，從鄉下入城，經過嗰度，佢哋就強迫佢同去，孭住耶穌嘅十字架。《馬可福音15:21》
佢哋將耶穌帶去嘅時候，有一個古利奈人西門從鄉下來，佢哋就捉住佢，將十字架放喺佢身上，叫佢孭住跟住喺耶穌後面。《路加福音23:26》
古凡

古凡，香港親中派政治人，香港再出發大聯盟發起人之一。
古利姆洛·迪格斯

古利姆洛·迪格斯（1971年1月27號—），通常嗌古利姆，係墨西哥裔美國人清談節目人物，喺荷理活大道影城幫夜間清談節目Jimmy Kimmel Live！擔任停車場保安嗰陣一舉成名。佢繼續扮演Jimmy Kimmel Live！保安，但實際上毎晩都做緊占美金梅嘅拍檔。

早年生活
羅德里格斯出生喺墨西哥既薩卡特卡斯。

職業
2003年，羅德里格斯開始喺"占美·金梅直播秀!做停車場既保安。呢個時候佢仲有二份工作，其中一份係酒店房間服務員。佢後來轉左去做幕前工作，因為佢果時比較怕醜，所以一開始拒絕演出，之後有位製作人說服左佢。早期佢同飾演"弗蘭克叔叔" 既波滕扎喺一個名為 "Security Night Live"既節目度一齊演出。羅德里格斯好快就開始喺節目入面表演短劇，佢既第一個角色係扮演米高積遜既西班牙藉廚師。佢唔純正既英文加上和善既外表再加上佢既好表現，令佢得到另一個配角角色。羅德里格斯喺節目入面多數扮演一個叫"everyman"既喜劇角色。波滕扎死後，羅德里格斯喺2011年接管左紅地毯面試既工作。
羅德里格斯最標誌性既節目係"Guillermo's Hollywood Roundup"，喺節目裡面，佢著住牛仔服裝，扮曬野咁發住牛仔繩索，恥笑當時一d熱門既娛樂新聞。另外，佢會企喺由"West Coast Customs"製作，印有"Guillermobile"既單層巴士隔離，由金梅爾問佢關於小道雜誌提到既故事或者煲水新聞既問題，而羅德里格斯就以幽默有趣而又內容錯誤既方式去回答。
另一個經常會出現既橋段係，喺節目中宣佈羅德里格斯將會喺一d大電影裡面出演，而羅德里格斯就會模仿劇中既角色再剪接改編一段預告片。例如佢曾經模仿過麥·迪文喺＂叛諜追擊3：最後通牒＂中既角色。
羅德里格斯亦經常會去採訪名人，佢會用幽默既互動方式去採訪對方，但係其實被採訪既人根本唔知佢係邊個。喺2015年NBA總決賽果陣，佢喺場邊向熱緊身既勒邦占士大叫，希望對方注意到自己，但占士完全唔理佢。而佢更加喺往後一路計住自己到底叫左占士幾多次，占士先向佢打招乎。羅德里格斯更加會去奧斯卡頒獎典禮現場採訪名人而且送上一杯龍舌蘭酒比佢地。
2011年4月11日，羅德里格斯作為特別嘉賓喺環球電視網既節目"Eva Luna"既最後一集中出現。
2017年，佢喺電影銀河守護者第二集中扮演一個警察。
2017年4月，金梅爾用羅德里格斯既名＂Guillermo＂去改自己個仔名做比利。
2019年8月15日羅德里格斯喺"占美·金梅直播秀!表演中以紐芬蘭既傳統"紐芬蘭尖叫"，成為左迪爾多既榮譽公民。

個人生活
羅德裡格斯已結婚，有個仔，個名叫本吉，2011年12月11日出世。
喺2005年成為左美國公民
古前斯基

皮德羅·柏保路·古前斯基 （西班牙文：Pedro Pablo Kuczynski，1938年10月3號—）係秘魯經濟學家同政治人，喺2016年至2018年期間擔任秘魯總統。
反斗奇兵3

《反斗奇兵3》（英文：Toy Story 3）係一套2010年上畫嘅美國電影，1999年電影《反斗奇兵續集》續集，「反斗奇兵系列」電影嘅第3套。
反攻

反攻（counter-offensive）喺軍事戰略上係指成功阻止敵軍進犯嘅一個防守方做嘅大規模攻擊行動。
反攻大陸

反攻大陸，又叫光復大陸、反共復國，係中華民國政府喺1949年播遷臺灣後到1990年代之前嘅軍事行動同政治主張，即係反攻第二次國共內戰後俾中國共產黨統治嘅中國大陸。
喺蔣中正同嚴家淦擔任中華民國總統嗰陣，反攻大陸係中華民國喺臺灣嘅重要國策之一。1970年代後，隨住臺灣同中國大陸嘅兩岸情勢減緩同國際情勢改變，反攻大陸嘅熱度逐漸消退。1980年6月，總統兼中國國民黨主席蔣經國提出「三民主義統一中國」嘅主張，以取代前總統蔣中正同嚴家淦時期嘅「反共復國」同埋「反攻大陸」嘅國策，而且順利成為中國國民黨第十二次全國代表大會嘅政治綱領。之後由三民主義統一中國大同盟等組織嘅具體落實。
1988年，蔣經國死咗之後由李登輝繼任總統，佢喺1991年開始廢除動員戡亂時期臨時條款、解散萬年國會，令臺灣邁向民主化階段。1996年3月23號，史上第一次正副總統選舉由人民投票。
反攻大陸去

《反攻大陸去》（粵拼：faan2 gung1 daai6 luk6 heoi3；簡化字：反攻大陆去）係中國國民黨為咗宣傳「反共復國」嘅歌曲，呢首歌係李中和作曲，精舒作詞。
反斗奇兵

《反斗奇兵》（英文：Toy Story）係一套1995年上畫嘅美國電影，「反斗奇兵系列」電影嘅第1套。
反捕食者適應

反捕食者適應（英文：anti-predator adaptations）係指生物物種進化出幫佢哋應付捕食者嘅特徵。簡單嘅例子有僞裝（camouflage）。
反擊王

《反擊王》（英文：Double Team）係1997年首映嘅美國喜劇動作電影，由徐克執導，尚格雲頓、丹尼士洛文、米奇洛基主演。
反應產物

呢場化學反應嘅反應產物係 CO2（二氧化碳）同 H2O（水）。
反應產物（英文：product）喺化學上係指一場化學反應產生嘅物質。
反抗威權迎接黎明集會

反抗威權迎接黎明集會，係民間人權陣線响2019年9月28號搞嘅雨遮運動五週年兼反逃犯條例修訂公眾集會，响嗰晚7點响金鐘添馬公園搞。呢次活動係自民陣申請8月31號同9月15號活動嘅「不反對通知書」失敗咗之後，第一次成功攞到警方嘅唔反對。集會原定夜晚7點到9點搞，但因應有激進示威者喺夏慤道同緊警方對峙，為保障參加者安全，集會未到8點半就提早完。主辦單位估計有20到30萬人參加，而警方就話高峰期有8,440人。
反斗奇兵4

《反斗奇兵4》（粵拼：faan2 dau2 kei4 bing1 sei3，英文：Toy Story 4）係一套2019年上畫嘅美國電影，2010年電影《反斗奇兵3》續集，「反斗奇兵系列」電影嘅第4套。

劇情簡介
作為玩具，胡迪認為自己嘅首要任務係照顧佢嘅主人，無論係安仔定係寶妮。但係當寶妮製造咗一個唔情願做玩具嘅「小叉」之後，胡迪一班人再度面臨「新生玩具來臨」嘅議題。小叉係寶妮而家最鍾意嘅玩具，但係佢並唔願意正視自己莫名而得嘅身分，試圖逃離並結束自己身為「玩具」嘅生命。喺同胡迪一班人隨住寶妮一家喺坐旅行車嘅公路中，小叉終於成功逃離，令到胡迪要跳車搵返佢。喺兩個人開始展開一段迷失嘅旅途期間，胡迪喺一間古董店裏面同曾經舊愛嘅牧羊女寶貝重逢，並引發一連串嘅歷險。故事最後，胡迪搵到作為玩具嘅新意義，決定離開寶妮，同寶貝踏上新歷程。
召喚夜響曲系列

召喚夜響曲 系列(Summon Night series)，或稱為召喚夜或者召喚夜想曲，係由Flight Plan開發，帕布雷斯特發售嘅策略模擬角色扮演遊戲系列。劇本由都月狩負責，人物設計則係由飯塚武史負責。
召喚夜響曲 LOGO

簡介
首作喺2000年1月6日發售，以精美嘅插圖與適當嘅難易度而受歡迎，亦因此系列化。正傳作品有PS2嘅策略模擬角色扮演遊戲「召喚夜響曲2」和「召喚夜響曲3」。外傳作品有GBA角色扮演遊戲嘅「召喚夜響曲 鑄劍物語」、「召喚夜響曲 鑄劍物語2」和「召喚夜響曲 鑄劍物語 ～肇始之石～」為，而「召喚夜響曲外傳 ~破曉之翼~」係PS2嘅動作角色扮演遊戲。
喺2006年秋季亦會發售系列新作「召喚夜響曲4」。
整個系列都係由同一個世界同埋同一個時代作為舞台（外傳除外），所以前作嘅人物亦會登場。同樣，亦會發售廣播劇CD同小說，補完冇解釋嘅劇情。

世界觀
故事舞台係一個稱為「琳帕姆」嘅中世紀嘅幻想異世界，喺嗰到都可以睇到現代嘅工廠同鐵路等。除咗「琳帕姆」之外，重被4個異世界包圍，稱為「機界 雷拉爾」、「鬼妖界 希爾坦」、「靈界 薩普勒斯」、「幻獸界 梅特爾巴」，每個異世界都有獨特嘅文明。
其實，除咗以上4個異世界之外，還有幾個「冇名稱嘅世界」，而我們存在嘅現實世界也係其中之一。

琳帕姆
主要係人類生活嘅世界。亦稱為「被選定靈魂嘅樂園」或「冇轉世價值靈魂嘅煉獄」。
擁有豐富嘅魔力（瑪那），4個異世界多次以琳帕姆為作侵略目標，所以用嚟對抗侵略嘅「送還術」同「召喚術」非常發達，最終被稱為「艾爾哥之王」嘅英雄利用結界，半永久性地抵抗嚟自異世界嘅侵佔。
之後以「艾爾哥之王」為中心成立國家。不過，在「艾爾哥之王」死後，權力鬥爭令國家分裂。而家分為處於大陸中央嘅「聖王國」，北方嘅「舊王國」，以及西方嘅「帝國」三個國家，但三個國家嘅關係極為惡劣。
聖王國
國王係「艾爾哥之王」嘅直系子孫，係琳帕姆最大嘅國家。國王委任大臣處理政治。召喚師分為「蒼之派閥」同「金之派閥」。王都叫塞拉姆。
舊王國
由聖王國未能支配嘅軍人創立嘅軍事國家，因為貫徹極權主義，與外間隔絕，也好幾次爆發內亂，而家走向衰亡嘅國家。
舊王國以打倒聖王國，讓王國復興作為目標。
帝國
由繼承咗「艾爾哥之王」血脈嘅皇帝治理嘅國家。係為咗反抗舊王國嘅封建制度而創立嘅新興國家。召喚師冇分派系，由軍隊嚴格管理。帝都叫烏魯哥拉。

機界 雷拉爾
被稱為機械士兵嘅機器人居住嘅世界。機械技術及信息學發達，擁有高機械技術水平。
哩個世界本嚟係有生物居住，但因人類引起咗機界大戰，令世界再不適合生物居住。而家居住緊嘅，大部分\都係暴走咗嘅機械兵器。
喺哩個世界嘅人類稱為融機人，係結合機械和肉體嘅人類。由機界大戰中生活落嚟嘅人類走到地下避難所避難，一邊重複利用コールドスリープ嚟延長壽命。

鬼妖界 希爾坦
鬼、龍和妖怪居住嘅世界。喺哩個世界亦有關喺忍者，武士，巫女，神社，蕎麥，醬油等，文化和習俗就像中世紀嘅日本，係琳帕姆以外唯一一個有人類居住嘅異世界。有好多人由希爾坦移居到琳帕姆。
人類同妖怪都遵守著「野地係人類嘅領土，山林係妖怪嘅領土」，兩者很少會問題。如果產生咗磨擦，龍神和鬼神就會委派稱為「道之人」嘅宮司和巫女作為調停。而哩個世稱有稱為「鬼道」「龍道」嘅陰陽術。

靈界 薩普勒斯
幽靈、惡魔和天使嘅靈魂居住嘅世界。而封印咗以前為琳帕姆帶嚟咗最大危機嘅大惡魔「馬爾基多斯」嘅豐收天使「亞爾米尼」亦都係喺哩個世界出生。哩個世界嘅居民係冇實體，所以係以召喚師嘅瑪那構成自己嘅肉體。亦因為消耗非常多嘅瑪那嚟構成肉體，而無法長時間召喚。
天使同惡魔從很久以前有紛爭。他們有稱為「奇蹟」「魔法」嘅法術。

幻獸界 梅特爾巴
各種各樣嘅幻獸和亞人(亦有獸人居住)生活嘅綠色世界。亞人會係以同種族一齊生活，分成幾個唔同部族。
多數召喚他們作為勞動力。有些部族擅長使用除魔嘅「詛咒」。

召喚術
召喚術(summoning)係喺琳帕姆非常發達嘅特殊魔法。原本係用嚟把入侵琳帕姆嘅侵略者送番去原本嘅世界嘅送還術，而家將技術逆向轉用，從異世界召喚對象。
召喚術嘅基本原理係以稱為召喚夜之石嘅特殊礦石輸入瑪那，開拓同異世界嘅道路，并講出對象嘅「真名」作為「誓約」。
召喚夜之石有5種顏色(黑色•紅色•紫色•綠色•無色)，因應召喚對象嘅世界使用不同嘅顏色(無色嘅召喚夜之石例外，能召喚出「冇名稱嘅世界」嘅召喚對象)
召喚術嘅使用者稱為召喚師，從異世界召喚嚟嘅，不論人定係死物嘅召喚對象都係稱為召喚獸。冇送還番原本嘅世界，留下作為召喚師嘅護衛稱為護衛獸。而召喚師逃走或死亡令召喚獸唔能夠返番原本嘅世界嘅召喚獸稱為走失嘅召喚獸。
召喚師嘅家名係根據出身和實力。召喚師嘅組織名叫「派閥」，有代表性嘅派閥有「蒼之派閥」、「金之派閥」和「無色嘅派閥」。亦有不屬喺特定嘅派閥嘅召喚師，例如獨自研究召喚術嘅召喚師嘅一族。
召喚夜響曲4

召喚夜響曲4（日語：サモンナイト4）係由Banpresto將於2006年11月30日發售嘅PlayStation 2策略模擬角色扮演遊戲。闊別3年嘅召喚夜響曲系列正傳第4作。而家預約將附送資料設定集「SN4 Official Visual Book」。

系統
戰鬥系統同前作相同，而本作中戰鬥嘅細微部分亦加入語音。
同時，亦都強化遊戲內嘅Mini Games，令遊戲更加充實。

主角
萊伊（ライ）
遊戲本篇嘅男性主角，帝國北部嘅驛站城鎮特雷優經營旅館兼餐廳。或者係因為長久以嚟一直獨自生活嘅緣故。佢雖然顯得好成熟，但亦對於冇辨法無條件依照世間常理做事嘅自己感到不安同困惑。個性是非份明。有時會因為咁而顯得感情用事。但亦有勇於承認自己過錯嘅坦率嘅一面。擅長照顧人。非常受歡迎。
菲兒（フェア）
遊戲本篇嘅女性主角。居住喺帝國，喺位於帝國領土北部嘅驛站城鎮特雷優經營著旅館兼餐廳，努力咁度過每一日。個性直嚟直往，而且好鍾意照顧別人，能幹嘅佢因為咁成為了四周嘅人爭相請求協助嘅對象。亦你非常受歡迎。雖然哩點好令佢高興，但亦因為咁令到其他人好少將佢當成普通嘅女仔咁看待，哩樣令佢私底下有啲不滿。

龍之子
某一日，七彩嘅蛋好似流星咁喺天上面跌落嚟，並且喺蛋入面生出一隻龍之子。龍之子將啱啱好在場嘅主角當成父母而且一直跟喺主角身邊。好奇心旺盛嘅龍之子對任何事物都充滿了興趣，亦因為咁令主角惹上好多麻煩。
流姆（リューム）（配音員：田村由香里）
調皮嘅男仔。
用詞粗魯，成日同主角持撐到行。不過，直率嘅性格係佢嘅優點。
米兒莉芙（ミルリーフ）（配音員：野川さくら）
鍾意喊同鍾意詐嬌嘅女仔。
成日叫主角做「爸爸」「媽媽」，天真爛漫。
柯拉爾（コーラル）（配音員：岩男潤子）
沉默寡言但非常老實嘅細路。
總係覺得唔敢靠近別人。

童年玩伴
莉雪兒（リシェル）（配音員：松岡由貴）
主角嘅童年玩伴。同時亦係路西安嘅姐姐。只要一遇到覺得有趣嘅事就會馬上埋首其中，無論點都可以玩得好高興。父親泰勒。布薩克斯係召喚師組織黃金派閥嘅召喚師。亦係鎮上嘅有力人士。莉雪兒雖然亦係個能夠召喚嚟自機界羅雷拉爾召喚獸嘅召喚師，但重未加入派閥。
路西安（ルシアン）（配音員：小林沙苗）
主角嘅童年玩伴。從細個開始，佢同主角同埋姐姐莉雪兒總係3個人一齊行動。有過度操心事情嘅傾向，但非常能幹，總係輔助嗰2個人。雖然佢係黃金派閥召喚師嘅仔，但因為佢並沒有遺傳到召喚師嘅才能，因為選擇咗學習劍術。

特雷優嘅居民
葛拉德（グラッド）（配音員：高橋廣樹）
屬於帝國軍陸戰隊嘅軍人，係駐守喺主角居住嘅驛站城鎮特雷優。
佢嘅任務係要維護城市嘅治安。佢不會拒絕別人嘅請求，而且每天都要解決城鎮內嘅紛爭，所以深受城鎮居民愛戴。對主角嚟講佢係個值得依靠嘅大哥哥。
敏特（ミント）（配音員：高野直子）
獨自住喺城郊嘅靚女姐姐
屬於「蒼之派閥」嘅召喚師，擅長召喚「幻獸界 梅特爾巴」嘅召喚獸。專門研究嚟自異世界嘅植物，而主角餐廳使用嘅食物都係由佢提供。佢對召喚獸嘅生態亦都非常熟識，有時候亦會治療受咗傷嘅召喚獸。
老大（オヤカタ）
由敏特召喚，同佢一起生活嘅守護獸。負責看守敏特嘅菜園，係個值得信賴嘅人物，同主角非常熟識。
波姆妮特（ポムニット）（配音員：後藤邑子）
莉雪兒與路西安家嘅女僕，負責照顧兩人。總係擔心佢們係咪係做咗啲咩危險嘅嘢。
叫春

叫春係人或者動物（尤其係乸）性興奮嗰陣發出嘅叫聲，因為人多數喺床上面做愛，所以女人嘅叫春又叫做叫床。叫春既可以抒發自己嘅情緒，又可以令到對方更加性興奮。喺動物界，叫春係好常見嘅求偶行為。
叮噹劇場版之魔域三劍俠

《叮噹劇場版之魔域三劍俠》係《多啦A夢》嘅一套電影，1994年日本同香港都有上畫，原作係藤子·F·不二雄。
只願一生愛一人

《只願一生愛一人》喺1989年12月15號發行，係香港歌手張學友嘅第7張粵語專輯，唱片製作人歐丁玉，寶麗金唱片公司製作發行。唱片入面收錄幾首經典粵語流行樂，推出後喺香港大熱；佢重係憑住呢張專輯正式穩固佢喺香港樂壇嘅地位，成為當時唔多嘅一線男歌手之一。

簡介
經歷咗1988年嘅低潮時期後，張學友開始專注香港嘅音樂市場，暫時放棄咗台灣嘅國語唱片市場。1989年9月陳慧嫻喺紅館舉行6場《幾時再見演唱會》後，巨星張國榮都宣布喺呢年告別樂壇，同期譚詠麟都喺《彩色／濃情／再續浪漫演唱會》創出38場嘅總場數紀錄，樂壇局面開始改寫。由於較早前《給我親愛的》獲得好理想嘅銷量，寶麗金趁勢推出同樣被認做經典嘅粵語唱片《衹願一生愛一人》，呢張唱片入面都包含幾首華人流行音樂入面嘅經典曲目，包括由張學友嘅好友台灣音樂人庾澄慶譜曲嘅《衹願一生愛一人》，節奏鮮明嘅《花花公子》，感人至深嘅《忘情冷雨夜》，表達愛意嘅《夕陽醉了》等。呢張唱片幫張學友喺1990年攞咗幾個樂壇大獎。
叮噹

烏糖（日文：うーたん），日本NHK節目《躲貓貓！》中嘅角色。北廣傳媒優優寶貝電視頻道（中文：北廣傳媒優優寶貝電視頻道）將其名譯為叮噹。
叮噹 (配音員)，中國大陸配音員。
《叮噹》，香港歌手鄭秀文唱嘅一首歌。
召喚魔法

召喚魔法（英文：evocation / summon）係指用魔法嚟同超自然物體（例如係邪靈呀噉）溝通，並且嘗試召喚呢啲物體嚟自己身邊，要呢啲物體幫自己做嘢。
召喚魔法係現代奇幻故仔成日用嘅橋段。
召陵區

召陵區係中國河南漯河一個市轄區，總面積405平方公里，人口48萬。
圖森

圖森（英文：Tucson），係美國亞利桑拿州第二大城，住咗52萬人。
圖波列夫

圖波列夫（俄文：Туполев）係俄羅斯嘅飛機製造商，前身係1922年成立嘅圖波列夫設計局。